Hafinn er lokaáfangi í átakinu Ísland ljóstengt þar sem þrettán sveitarfélögum gefst kostur á stuðningi til ljósleiðaravæðingar. Formaður Fjarskiptasjóðs segir að nú sé meðal annars horft til svæða þar sem hingað til hefur þótt of dýrt að leggja ljósleiðara.
Verkefnið Ísland ljóstengt hófst árið 2016 og er skilgreint sem tímabundið átak stjórnvalda við að byggja upp ljósleiðara í dreifbýli utan markaðssvæða. Í þessum lokaáfanga standa þrettán sveitarfélögum til boða 180 milljónir króna úr Fjarskiptasjóði. Stuðningurinn er háður mótframlagi sveitarfélaganna og hafa þau frest til 17. mars til að ákveða þátttöku.
Segir Páll Jóhann Pálsson, formaður Fjarskiptasjóðs. Í þessarri úthlutun sé horft til landsvæða sem ekki hafa áður verið inni í myndinni þar sem hingað til hafi verið valin til samstarfs sveitarfélög sem hafa getað tengt sem flest heimili fyrir þann styrk sem er í boði.
Þannig fær Árneshreppur hæsta styrkinn eða 46,5 milljónir, Húnaþing vestra fær 33,5 millónir, Skaftárhreppur fær nú styrki og veittur er styrkur til að leggja ljósleiðara til Hríseyjar svo dæmi séu tekin.